
ΑΠΟΦΑΣΕΙΣ 

Αριθμ. Φ2/122913/Δ4 

Πρόγραμμα Σπουδών ειδικότητας «Τεχνικός Οχημά¬ 
των» για το «Μεταλυκειακό έτος - τάξη μαθητείας». 

Ο ΥΦΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις του ν. 4186/2013 (Α' 193) «Αναδιάρ¬ 
θρωση της Δευτεροβάθμιας Εκπαίδευσης και λοιπές δι¬ 
ατάξεις» και ιδίως των άρθρων 7, 9,10,12 και 14, όπως 
τροποποιήθηκαν και ισχύουν. 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

3. Τις διατάξεις του π.δ. 18/2018 (Α'31) «Οργανισμός 
Υπουργείου Παιδείας, Έρευνας και Θρησκευμάτων», 
όπως ισχύει. 

4. Το π.δ. 70/2015 (Α' 114) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασίατου σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού». 

5. Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών Αναπληρωτών Υπουργών 
και Υφυπουργών». 

6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών.» 

7. Την υπ' αριθμ. 201408/Υ1/25-11-2016 (Β' 3818) από¬ 
φαση του Πρωθυπουργού και του Υπουργού Παιδείας, 
Έρευνας και Θρησκευμάτων «Ανάθεση αρμοδιοτήτων 


στον Υφυπουργό Παιδείας, Έρευνας και Θρησκευμάτων, 
Δημήτριο Μπαξεβανάκη». 

8. Την υπ' αριθμ. 36618/Γ2/30-03-2007 (Β' 940) απόφα¬ 
ση της Υπουργού Εθνικής Παιδείας και Θρησκευμάτων 
«Καθορισμός των κύκλων μαθημάτων, των τομέων και 
ειδικοτήτων των Επαγγελματικών Λυκείων και της αντι¬ 
στοιχίας μεταξύ τους». 

9. Την υπ' αριθμ. 131149/Γ2/18-08-2014 (Β' 2298) 
απόφαση του Υφυπουργού Παιδείας και Θρησκευμά¬ 
των «Καθορισμός αντιστοιχιών των κύκλων, τομέων και 
ειδικοτήτων των ΕΠ Α.Λ. του ν. 3475/2006 (Α' 146) με τις 
ομάδες προσανατολισμού, τους τομείς και τις ειδικότητες 
των ΕΠΑ.Λ. του ν. 4186/2013 (Α' 193)». 

10. Την υπ' αριθμ. Φ20/82041/Δ4/20-05-2016 (Β' 
1489) απόφαση του Υπουργού Παιδείας, Έρευνας και 
Θρησκευμάτων «Καθορισμός των Τομέων και των Ει¬ 
δικοτήτων των Επαγγελματικών Λυκείων (ΕΠΑ.Λ.) του 
ν. 4386/2016 (Α' 83) και της αντιστοιχίας μεταξύ τους». 

11. Την υπ' αριθμ. Φ9/111628/Δ4/3-7-2018 (Β' 2726) 
απόφαση του Υπουργού Παιδείας, Έρευνας και Θρη¬ 
σκευμάτων περί «Οργάνωσης και λειτουργίας τμημάτων 
«Μεταλυκειακού έτους- τάξης μαθητείας» των αποφοί¬ 
των ΕΠΑ.Λ.», όπως ισχύει. 

12. Την τελική έκθεση «Υλοποίηση Μαθητείας στα κρά¬ 
τη μέλη της Ευρωπαϊκής Ένωσης», Ευρωπαϊκή Επιτροπή, 
Γενική Διεύθυνση Απασχόλησης, Κοινωνικών Υποθέσεων 
και ένταξης, Μονάδα Έ3 (2012). 

13. Την υπ' αριθμ. 48/23-11-2017 Πράξη του Δ.Σ. του 
Ινστιτούτου Εκπαιδευτικής Πολιτικής. 

14. Την υπ' αριθμ. 26412/16-2-2017 (Β'490) απόφαση 
του Υφυπουργού Παιδείας, Έρευνας και Θρησκευμάτων 
«Πλαίσιο Ποιότητας Προγραμμάτων Σπουδών της ΕΕΚ». 

15. Την υπ' αριθμ. 136312/21-08-2017 (Β' 2859) Κοινή 
απόφαση του Υπουργού Παιδείας, Έρευνας και Θρη¬ 
σκευμάτων, Εργασίας, Κοινωνικής Ασφάλισης και Κοι¬ 
νωνικής Αλληλεγγύης, Οικονομίας και Ανάπτυξης, και 
Υγείας «Υλοποίηση ΜεταλυκειακούΈτους-Τάξη Μαθη¬ 
τείας αρμοδιότητας ΥΠ.Π.Ε.Θ.», όπως ισχύει. 

16. Την υπ'αριθμ. 181534 (3820/τ.Β'/31-10-2017) 
απόφαση του Υφυπουργού Παιδείας, Έρευνας και Θρη¬ 
σκευμάτων, Προγράμματα Σπουδών για το «Μεταλυ- 
κειακό έτος - τάξη μαθητείας» των αποφοίτων των ειδι¬ 
κοτήτων: «ΤεχνικόςΤεχνολογίαςΤροφίμων και Ποτών», 

«Υπάλληλος Τουριστικών Επιχειρήσεων», «Γραφικών 
Τεχνών», «Τεχνικός Ηλεκτρονικών και Υπολογιστικών 
Συστημάτων, Εγκαταστάσεων, Δικτύων και Τηλεπικοι¬ 
νωνιών», «Τεχνικός Εγκαταστάσεων Ψύξης, Αερισμού και 
Κλιματισμού», «Βοηθός Ιατρικών Εργαστηρίων», «Βοη¬ 
θός Βρεφονηπιοκόμων», «ΑισθητικήςΤέχνης», «Βοηθός 
Φυσιοθεραπευτή». 

17. Την υπ' αριθμ. Φ.1/Γ/203/120645/Β1/17-07-2018 
Εισήγηση του Προϊσταμένου της Γενικής Διεύθυνσης 
Οικονομικών Υπηρεσιών του Υπουργείου Παιδείας, 
Έρευνας και Θρησκευμάτων. 

18. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Άρθρο 1 

ΠΡΟΓΡΑΜΜΑ ΣΠΟΥΔΩΝ 

Καθορίζουμε το πρόγραμμα σπουδών ειδικότητας 
«Τεχνικός Οχημάτων» για το «Μεταλυκειακό έτος - τάξη 
μαθητείας», ως ακολούθως: 

ΠΡΟΓΡΑΜΜΑ ΣΠΟΥΔΩΝ 

ΓΙΑ ΤΟ ΕΡΓΑΣΤΗΡΙΑΚΟ ΣΚΕΛΟΣ ΤΟΥ 

«ΜΕΤΑΛΥΚΕΙΑΚΟΥ ΕΤΟΥΣ - ΤΑΞΗΣ ΜΑΘΗΤΕΙΑΣ» 

ΤΟΥ Ν. 4386/2016 

ΕΙΔΙΚΟΤΗΤΑ: «Τεχνικός Οχημάτων» 

1. ΓΕΝΙΚΕΣ ΟΔΗΓΙΕΣ ΓΙΑ ΤΗΝ ΕΦΑΡΜΟΓΗ ΤΟΥ ΠΡΟ¬ 
ΓΡΑΜΜΑΤΟΣ ΣΠΟΥΔΩΝ 

Σύμφωνα με τα οριζόμενα στο άρθρο 66 του 
ν. 4386/2016, το «Μεταλυκειακό έτος-τάξη μαθητείας» εί¬ 
ναι προαιρετικό, εφαρμόζει το δυικό σύστημα εκπαίδευ¬ 
σης (μαθητείας) και περιλαμβάνει: α) μαθητεία με εκπαί¬ 
δευση στο χώρο εργασίας και β) μαθήματα Ειδικότητας 
και Προπαρασκευαστικά μαθήματα Πιστοποίησης στο 
Ε.Κ. ή στη σχολική μονάδα ΕΠΑ.Λ., αντίστοιχα. Ειδικότερα, 
στο «Μεταλυκειακό έτος-τάξη μαθητείας» εφαρμόζεται: 
α) πρόγραμμα εργαστηριακών μαθημάτων ειδικότητας 
επτά (7) συνολικά ωρών, το οποίο διδάσκεται στη σχολι¬ 
κή μονάδα του ΕΠΑ.Λ. ή του Ε.Κ. για ένα διδακτικό έτος 
και β) «Πρόγραμμα Εκπαίδευσης στο χώρο εργασίας - 
Μαθητεία σε εργασιακό χώρο» είκοσι οκτώ (28) ωρών 
εβδομαδιαίως, επιμερισμένο τουλάχιστον σε τέσσερις 
(4) ημέρεςγια ένα σχολικό έτος. Η συνολική διάρκειατου 
προγράμματος μαθητείας είναι εννέα (9) μήνες. 

Στο παρόν Πρόγραμμα Σπουδών, συνολικής διάρ¬ 
κειας 203 ωρών, 161 ώρες κατανέμονται ενδεικτικά σε 
επιμέρους μαθησιακά πεδία και 42 ώρες αφορούν τη 
«Ζώνη Ευέλικτου Προγράμματος μαθητείας». Η ενότητα 
με τίτλο «Ζώνη Ευέλικτου Προγράμματος Μαθητείας» 
εντάσσεται στο Πρόγραμμα Σπουδών με σκοπό να 
δώσει στην Εργαστηριακή Εκπαίδευση του «Μεταλυ- 
κειακού έτους-τάξης Μαθητείας» στοιχεία ευελιξίας σε 
ειδικές εκπαιδευτικές ανάγκες και ενδιαφέροντα των 
μαθητών/-τριών αλλά και στοιχεία προσαρμοστικότη¬ 
τας του Προγράμματος Σπουδών σε τοπικές ή άλλου 
τύπου ιδιαιτερότητες. 

Σύμφωνα με τα οριζόμενα στο άρθρο 4 του 
ν. 4473/2017, οι απόφοιτοι του «Μεταλυκειακού έτους- 
τάξης μαθητείας» μπορούν ετησίως να παρακολουθούν 


Προπαρασκευαστικό Πρόγραμμα Πιστοποίησης, συνο¬ 
λικής διάρκειας τριάντα πέντε (35) ωρών, το οποίο οργα¬ 
νώνεται και πραγματοποιείται από τα ΕΠΑ.Λ. και τα Ε.Κ., 
με σκοπό την αρτιότερη προετοιμασία για τη συμμετοχή 
τους στις διαδικασίες πιστοποίησης προσόντων και από¬ 
κτησης Πτυχίου Επαγγελματικής Ειδικότητας επιπέδου 
5 που διεξάγονται ετησίως από τον ΕΟΠΠΕΠ. Κατά την 
εφαρμογή των Προγραμμάτων Σπουδών του Μεταλυκει- 
ακού έτους-τάξης μαθητείας, όλοι/ες οι εμπλεκόμενοι/ες 
θα πρέπει να λαμβάνουν μέριμνα, ώστε οι τηρούμενες 
εκπαιδευτικές διαδικασίες βρίσκονται σε άμεση σύνδε¬ 
ση και συλλειτουργία με το πλαίσιο και τις διαδικασίες 
πιστοποίησης. 

1.1 Σκοπός 

Το Πρόγραμμα Σπουδών του εργαστηριακού μαθή¬ 
ματος για το μεταλυκειακό έτος - τάξη μαθητείας της 
ειδικότητας «Τεχνικός Οχημάτων» αποσκοπεί στην ανα¬ 
βάθμιση των γνώσεων, επαγγελματικών δεξιοτήτων και 
ικανοτήτων των αποφοίτων ΕΠΑ.Λ. μέσα από την ομαλή 
ένταξη και συνεισφορά στο επαγγελματικό περιβάλλον 
του τεχνικού οχημάτων. Η μετάβαση των μαθητευομέ- 
νων από τη σχολική μονάδα στο χώρο εργασίας και σε 
ρεαλιστικές επαγγελματικές συνθήκες αναμένεται να 
τους δώσει τα κατάλληλα εφόδια εργασιακής εμπειρίας, 
ώστε στη συνέχεια να αναζητήσουν τη βέλτιστη επαγ¬ 
γελματική διαδρομή. 

1.2 Στόχοι 

Το Πρόγραμμα Σπουδών στοχεύει στα ακόλουθα: 

- διασύνδεση των γνώσεων, δεξιοτήτων, ικανοτήτων 
που αποκτά ο μαθητευόμενος στο σχολικό περιβάλλον 
με τις πραγματικές επαγγελματικές εργασίες του τεχνι¬ 
κού οχημάτων, 

- παροχή των απαραίτητων εφοδίων για την ομαλή 
εισαγωγή στην επαγγελματική σταδιοδρομία, 

- διαμόρφωση κουλτούρας επαγγελματισμού (νομο¬ 
θεσία, δεοντολογία επαγγέλματος, ασφάλεια και υγεία 
στην εργασία), 

- καλλιέργεια δεξιοτήτων επικοινωνίας και συνεργα¬ 
σίας, 

- προαγωγή και ενίσχυση της περιβαλλοντικής συνεί¬ 
δησης, 

- ανάπτυξη δεξιοτήτων επίλυσης προβλημάτων, 

- ευαισθητοποίηση και κινητοποίηση στην κατεύθυν¬ 
ση της διασφάλισης της ποιότητας των επαγγελματικών 
δραστηριοτήτων, 

- ενθάρρυνση χρήσης εργαλείων ΤΠΕ και εξειδικευ- 
μένων λογισμικών, 

- υποστήριξη και ανάπτυξη της Διά Βίου Μάθησης. 

1.3 Δομή-Διάρκεια 

Το Πρόγραμμα Σπουδών, του οποίου η δομή είναι 
αρθρωτή (ΐ'ηοάυΐθΐ'), έχει σχεδιαστεί για την υλοποίηση 
του Εργαστηριακού Προγράμματος της Ειδικότητας συ¬ 
νολικής διάρκειας 203 ωρών. Συνίσταται από επιμέρους 
μαθησιακά πεδία/ενότητες/δεσμίδες μαθησιακών απο¬ 
τελεσμάτων (Ιθ3Γηίη9 υπίΐ5/πηοάυΙθ5),που καλύπτουν το 
εύρος του αντικειμένου. Ειδική βαρύτητα δίνεται στην 
ανάδειξη των δεξιοτήτων των εκπαιδευομένων, στην 
καλλιέργεια κριτικής σκέψης καθώς και στην ανάληψη 

πρωτοβουλιών για τη βελτίωση των ικανοτήτων τους 
που σχετίζονται με την επίλυση προβλημάτων. 

Βασικό χαρακτηριστικό των Προγραμμάτων Σπουδών 
για το Μεταλυκειακό έτος-τάξη μαθητείας αποτελεί η 
ευελιξία και η δυνατότητα προσαρμογής σε τοπικές 
και λοιπές άλλες ειδικές συνθήκες (π.χ. ενδιαφέροντα 
μαθητευομένων, προοπτικές απασχόλησης σε τοπικό 
ή περιφερειακό επίπεδο). Η ενότητα με τίτλο «Ζώνη 
Ευέλικτου Προγράμματος Μαθητείας» προστίθεται με 
σκοπό να δώσει στο Πρόγραμμα Εργαστηριακών μα¬ 
θημάτων ειδικότητας Εκπαίδευση του «Μεταλυκειακού 
έτους-τάξης Μαθητείας» στοιχεία ευελιξίας σε ειδικές 
εκπαιδευτικές ανάγκες και ενδιαφέροντα των μαθη- 
τών/-τριών αλλά και στοιχεία προσαρμοστικότητας του 
Προγράμματος Σπουδών σε τοπικές ή άλλου τύπου ιδι¬ 
αιτερότητες. Πιο συγκεκριμένα, προτείνεται η διάρκειά 
της να μην υπερβαίνει το 20% των ωρών του συνολικού 
προγράμματος, ήτοι 42 ώρες (σε σύνολο 203 ωρών). Ως 
εκ τούτου, 161 ώρες κατανέμονται ενδεικτικά στα δέκα 
επιμέρους μαθησιακά πεδία σε αναλογία με το εύρος 
τους και 42 ώρες στη «Ζώνη Ευέλικτου Προγράμματος 
μαθητείας». Οι εκπαιδευτικοί -κατά την κρίση τους και 
μετά από διερεύνηση των εκπαιδευτικών αναγκών των 
μαθητών/-τριών- καλούνται να αξιοποιήσουν τις 42 ώρες 
είτε στο τέλοςτου Προγράμματος είτε εμβόλιμα μεταξύ 
των υπολοίπων ενοτήτων. Στο πλαίσιο της Ζώνης Ευέλι¬ 


κτου Προγράμματος Μαθητείας δύνανται είτε να εξειδι¬ 
κεύονται περαιτέρω στοιχεία των λοιπών μαθησιακών 
ενοτήτων προγράμματος είτε να εισάγονται νέα στοιχεία 
που σχετίζονται με την ειδικότητα. Τονίζεται ότι για την 
πιστοποίηση των μαθητευομένων το περιεχόμενο των εν 
λόγω ωρών δεν θα πρέπει να λαμβάνεται υπόψη αλλά να 
βασίζεται στο περιεχόμενο των υπολοίπων (161) ωρών. 

Παράμετροι όπως, η υπευθυνότητα και η τήρηση της 
επαγγελματικής δεοντολογίας, η ομαδική εργασία, η 
αποτελεσματική επικοινωνία, η αποτελεσματικότητα, 
η ολοκληρωμένη και συνεπής εκπόνηση ενός εργασι¬ 
ακού ριτήθεΐ, η κριτική σκέψη, η ανάπτυξη των ψηφια¬ 
κών δεξιοτήτων, η ανάδειξη της σημασίας της διά βίου 
εκπαίδευσης, η επίλυση προβλημάτων και η υιοθέτηση 
καινοτόμων προσεγγίσεων, η διασφάλιση ποιότητας, η 
τήρηση κανόνων και διαδικασιών ασφάλειας και υγείας, 
ο σεβασμός στο περιβάλλον και στις αρχές της Αειφόρου 
Ανάπτυξης διαχέονται οριζόντια αλλά και κάθετα στα 
Προγράμματα Σπουδών του Μεταλυκειακού έτους- τά¬ 
ξης μαθητείας. Η έμφαση δίδεται στην επίτευξη μαθησι¬ 
ακών αποτελεσμάτων τα οποία είναι άρρηκτα συνδεδε- 
μένα με συγκεκριμένα κριτήρια αξιολόγησης και όχι στο 
γνωστικό αντικείμενο/περιεχόμενο καθ'αυτό. 

Στον Πίνακα 1 παρουσιάζεται η κατανομή των ωρών 
ανά μαθησιακή ενότητα. 


Πίνακας 1: Κατανομή ωρών Προγράμματος Σπουδών 


Μαθησιακή ενότητα 

Τίτλος Μαθησιακής Ενότητας 

Ώρες 

1 

Επαγγελματικό περιβάλλον -Δεοντολογία επαγγέλματος - 
Τεχνικές Επικοινωνίας 

14 

2 

Ασφάλεια και υγεία στην εργασία 

14 

3 

Αειφόρος ανάπτυξη και προστασία του περιβάλλοντος 

7 

4 

Επαγγελματική σταδιοδρομία, 

αρχές επαγγελματικής δράστη ριοποίησης και ανάπτυξης 

14 

5 

Συντήρηση οχήματος 

42 

6 

Διάγνωση βλάβης οχήματος 

35 

7 

Επισκευή βλάβης οχήματος 

35 

8 

Ευέλικτη ζώνη προγράμματος 

42 

Σύνολο 

203 


1.4 Εκπαιδευτικές μέθοδοι και εργαλεία 

Δεδομένης της σημασίας και της έμφασης στα μαθησιακά αποτελέσματα, που κατέχουν κυρίαρχο ρόλο στα 
Προγράμματα Σπουδών της Επαγγελματικής Εκπαίδευσης και Κατάρτισης, η εφαρμογή του παρόντος Προγράμ¬ 
ματος Σπουδών προτείνεται να επικεντρωθεί στη μαθητοκεντρική προσέγγιση και τη συνεργατική μάθηση και να 
συνδυάσει τις παιδαγωγικές αρχές μάθησης με τις αρχές εκπαίδευσης ενηλίκων, δεδομένου ότι οι μαθητευόμενοι/ 
ες είναι ενήλικοι. 

Ως εκ τούτου, προτείνεται ο/η εκπαιδευτικός να αξιοποιήσει μεθόδους, πρακτικές και εργαλεία εκπαίδευσης ενη¬ 
λίκων, όπως: μελέτη περίπτωσης, εργαστηριακή άσκηση, επίλυση προβλήματος, διαδικτυακή έρευνα και συζήτηση, 
παιχνίδι ρόλων, καταιγισμός ιδεών, δίνοντας την ευκαιρία στους μαθητευόμενους/ες να αυτενεργήσουν και να απο¬ 
κτήσουν ή να αναδείξουν περισσότερες ικανότητες, δεξιότητες και στάσεις. Ιδιαίτερη έμφαση θα πρέπει να δοθεί 
στην ασφαλή προσέγγιση βασικών εννοιών που αφορούν στη θεματολογία του εργαστηριακού μαθήματος μέσω 
εφαρμογών και παραδειγμάτων, απόκτηση ψηφιακών και πρακτικών δεξιοτήτων με το χειρισμό κατάλληλου λογι¬ 
σμικού, εργαλείων και μηχανημάτων και στην αναζήτηση αξιόπιστων πηγών πληροφόρησης και διά βίου μάθησης. 

1.5 Υλικά και μέσα 

Εξοπλισμός εργαστηρίου ειδικότητας, Η/Υ, φυλλομε¬ 
τρητής περιήγησης στο διαδίκτυο, λογισμικό ανοιχτού 
κώδικα εφαρμογών γραφείου και εξειδικευμένα για την 
ειδικότητα λογισμικά ανοιχτού κώδικα, τεχνικά εγχειρί¬ 
δια κατασκευαστών, επαγγελματικά έντυπα κ.ά.. 

2. ΕΠΑΓΓΕΛΜΑΤΙΚΟ ΠΕΡΙΓΡΑΜΜΑ, ΠΕΡΙΓΡΑΦΗ 
ΕΠΑΓΓΕΛΜΑΤΙΚΩΝ ΠΡΟΣΟΝΤΩΝ 
ΤΩΝ ΑΠΟΦΟΙΤΩΝ ΤΗΣ ΕΙΔΙΚΟΤΗΤΑΣ 
(ΕΠΙΠΕΔΟ 5 ΒΑΣΕΙ ΕΘΝΙΚΟΥ ΠΛΑΙΣΙΟΥ 
ΠΡΟΣΟΝΤΩΝ) ΚΑΙ ΛΟΙΠΑ ΣΥΝΕΚΤΙΜΩΜΕΝΑ 
ΔΕΔΟΜΕΝΑ ΓΙΑ ΤΙΣ ΣΥΓΧΡΟΝΕΣ ΕΞΕΛΙΞΕΙΣ 
ΣΤΗΝ ΕΙΔΙΚΟΤΗΤΑ «Τεχνικός Οχημάτων». 

2.1 Περιγραφή Επαγγελματικών Προσόντων των Απο¬ 
φοίτων της Ειδικότητας (Επίπεδο 5 βάσει Εθνικού Πλαι¬ 
σίου Προσόντων) 

Σύμφωνα με τον ΕΟΠΠΕΠ, σε γενικό επίπεδο τα μαθησια¬ 
κά αποτελέσματα επιπέδου 5, σύμφωνα με το Εθνικό Πλαί¬ 
σιο Προσόντων, αναλύονται και περιγράφονται ως εξής: 

Γνώσεις: Διαθέτει ευρείες, εξειδικευμένες, αντικειμε¬ 
νικές και θεωρητικές γνώσεις σε ένα πεδίο εργασίας ή 
σπουδής και έχει επίγνωση των ορίων των γνώσεων 
αυτών. 

Δεξιότητες: Κατέχει ευρύ φάσμα γνωστικών και πρα¬ 
κτικών δεξιοτήτων που απαιτούνται για την εξεύρεση 
δημιουργικών λύσεων σε αφηρημένα προβλήματα. 

Ικανότητες: Μπορεί να διαχειρίζεται και να επιβλέπει 
στο πλαίσιο συγκεκριμένης εργασίας ή διαδικασίας μά¬ 
θησης, όπου μπορεί να συμβαίνουν και απρόβλεπτες 
αλλαγές. Μπορεί να αναθεωρεί και να αναπτύσσει τόσο 
την προσωπική του απόδοση όσο και άλλων ατόμων. 

Σε πιο ειδικό επίπεδο, οι γνώσεις, δεξιότητες και ικα¬ 
νότητες της ειδικότητας «Τεχνικός Αυτοκινήτων Οχη¬ 
μάτων» για το δίπλωμα επαγγελματικής ειδικότητας, 
εκπαίδευσης και κατάρτισης επιπέδου 5, έχουν ως εξής: 

Γνώσεις: 

- Περιγράφει τους τύπους των κινητήρων και τους τύ¬ 
πους των υποσυστημάτων τους σε οχήματα συμβατικής 
και νέας τεχνολογίας και τις βασικές αρχές λειτουργίες 
πετρελαιοκινητήρα, βενζινοκινητήρα, το σύστημα εξα¬ 
γωγής καυσαερίων και τη νομοθεσία για το θόρυβο, τις 
βασικές αρχές λειτουργίας των συστημάτων τροφοδο¬ 
σίας καυσίμων και τα υποσυστήματα του στα οχήματα 
(αντλίες καυσίμων, ακροφύσια, βοηθ. αντλίες πετρελαί¬ 
ου, κ.λπ.). 

- Παρουσιάζει τις βασικές αρχές λειτουργίας των κι¬ 
βωτίων ταχυτήτων, συστημάτων μετάδοσης κίνησης, 
πέδησης, ανάρτησης διεύθυνσης, διαφορικών-υδραυ- 
λικών συστημάτων, λίπανσης, σύμπλεξης. 

- Εξηγεί τις βασικές αρχές λειτουργίας των συστημά¬ 
των κλιματισμού οχημάτων, αναλύουν τις βασικές αρχές 
λειτουργίας των συστημάτων συμπιεστών αέρα/ αερο¬ 
συμπιεστών (ΑΪΓ 0θΠΊρΐ'θ55ΟΙ'). 

- Αναγνωρίζει τα καύσιμα και τα λιπαντικά που χρη¬ 
σιμοποιούνται. 

- Παρουσιάζει τις αρχές οργάνωσης και λειτουργίας 
συνεργείου. 


- Ερμηνεύει τα μηχανολογικά σχέδια των συστημάτων 
και εξαρτημάτων των οχημάτων και να σχεδιάσει ένα 
εξάρτημα σε σκαρίφημα. 

- Απαριθμεί τα όργανα τεχνικών μετρήσεων και ελέγχου 
(παχύμετρα, μικρόμετρα, πολύμετρα, αυτοματισμού). 

- Αναφέρει βασικά στοιχεία, μηχανουργικής τεχνολογί¬ 
ας, μηχανικής, αντοχής υλικών, μηχανολογικού σχεδίου, 
στοιχείων μηχανών, ηλεκτροτεχνίας και Αισθητήρων, 
θερμικών μηχανών, μηχανών εσωτερικής καύσης (ΜΕΚ), 
οδική συμπεριφορά οχημάτων, τεχνικών αντιρρύπανσης 
οχημάτων. 

- Απαριθμεί τους κανονισμούς ασφαλείας και την νο¬ 
μοθεσία για την προστασία των εργαζομένων, του χώ¬ 
ρου εργασίας και του περιβάλλοντος. 

- Περιγράφει βασικές τεχνικές πυρόσβεσης και τους 
κινδύνους που συνεπάγεται η χρήση καυσίμων και μέτρα 
πρόληψης. 

- Αντιλαμβάνεται βασικές έννοιες του επαγγέλματος 
του από τα αγγλικά στα ελληνικά κι να διενεργούν βασι¬ 
κή επαγγελματική επικοινωνία (γραπτή και προφορική) 
στα αγγλικά χρησιμοποιώντας έννοιες του επαγγέλματος 
τους και τεχνικούς όρους. 

- Παρουσιάζει βασικά λογισμικά προγράμματα για την 
εργασία του με τη χρήση Η/Υ. 

Δεξιότητες: 

- Χρησιμοποιεί προηγμένες διαγνωστικές μεθόδους 
(ΕΕϋ, παράλληλο, ΟΒϋΙ και ΟΒϋ II). 

- Εντοπίζει τις βλάβες στα διάφορα συστήματα και 
στους επιμέρους μηχανισμούς. 

- Χρησιμοποιεί την τεχνική ορολογία, τα τεχνικά εγχει¬ 
ρίδια επισκευής (δθΓνίεθ ΜθηυθΙ) και τα βιβλία ανταλλα¬ 
κτικών (Ρ3ΓΪ5 ΒοοΙ<) των οχημάτων. 

- Επιλέγει τα κατάλληλα εργαλεία (χειρός και ηλεκτρι¬ 
κά) χρησιμοποιώντας τα ορθά και με ασφάλεια. 

- Χειρίζεται και συντηρεί με ορθό τρόπο μηχανήματα, 
συσκευές, λαμβάνοντας υπόψη γενικές οδηγίες, τεχνικές 
προδιαγραφές, τεχνικά εγχειρίδια, κανονισμούς και προ¬ 
διαγραφές ασφάλειας εργασίας. 

- Παρέχει Α' βοήθειες σε περίπτωση μικρών ατυχη¬ 
μάτων. 

- Διαχειρίζεται την ηλεκτρονική του αλληλογραφία και 
χρησιμοποιεί σουίτα γραφείου για απλές εφαρμογές (σύ¬ 
νταξη προσφορών, αναφορών, πελατολόγιο κ.λπ.) και 
εντοπίζει βασικές πληροφορίες σχετικές με το αντικεί¬ 
μενο της εργασίας τους στο διαδίκτυο. 

- Διαχειρίζεται την ηλεκτρονική του αλληλογραφία και 
να χρησιμοποιεί σουίτα γραφείου για απλές εφαρμογές 
(σύνταξη προσφορών, αναφορών, πελατολόγιο κ.λπ.) 
και να εντοπίζουν βασικές πληροφορίες σχετικές με το 
αντικείμενο της εργασίας τους στο διαδίκτυο. 

- Οργανώνει το χώρο εργασίας του, διατηρώντας τον 
τακτικό και καθαρό κατά τη διάρκεια της. 

- Διαχειρίζεται τα απόβλητα που δημιουργούνται 
υδραυλικών υγρών, λιπαντικών, φίλτρων αέρος, φίλτρων 
λαδιού κ.λπ.). 

- Ελέγχει, συντηρεί, επισκευάζει, ρυθμίζει τον κινητήρα 
και τα υποσυστήματα του σε οχήματα συμβατικής και 
νέας τεχνολογίας. 

- Υπολογίζει και κοστολογεί τις εργασίες και τα υλικά 
που αφορούν σε επισκευή συντήρηση και συντάσσει 
προϋπολογισμούς κόστους υλικών. 

- Εξάγει αποτελέσματα απλών υπολογισμών εκτελώ- 
ντας απλούς και βασικούς υπολογισμούς για την εύρεση 
των μεγεθών σε απλές εφαρμογές (ογκομέτρηση, μετα¬ 
τροπή μονάδων κ.λπ.). 

Ικανότητες: 

- Αντιλαμβάνεται τους κινδύνους σε κάθε στάδιο 
εργασιών και λαμβάνει έγκαιρα τα απαραίτητα μέτρα 
ασφαλείας. 

- Εφαρμόζει συστηματικά τα μέσα ατομικής προστασί¬ 
ας Μ.Α.Π και υγιεινής που επιβάλλει η νομοθεσία. 

- Εργάζεται συνδυάζοντας τις παραπάνω γνώσεις, δε¬ 
ξιότητες σε διαφορετικά περιβάλλοντα σε εξαρτημένη 
ή ανεξάρτητη μορφή εργασίας σαν υπάλληλος μικρής 
ή μεγάλης επιχείρησης ή αυτόνομα, αναλαμβάνοντας 
πρωτοβουλίες και προσαρμόζοντάς τη συμπεριφορά 
τους στις εκάστοτε συνθήκες. 

- Ενεργεί τόσο υπό τις οδηγίες μηχανικού / ανωτέρων 
όσο και αυτόνομα στα πλαίσια των ευθυνών που του 
αναλογούν από την ισχύουσα νομοθεσία. 

- Αναζητά τις νεότερες πληροφορίες και τεχνολογικά 
δεδομένα στο επάγγελμά του αναθεωρώντας τις αρχικές 
του γνώσεις. 

- Αναπτύσσει εποικοδομητικές και αρμονικές συνερ¬ 
γασίες μέσω υγιούς επικοινωνίας τόσο με τους πελάτες 
όσο με τους συναδέλφους τους είτε δεχόμενοι είτε εκτε- 
λώντας εντολές. 

- Κρίνει τις συνθήκες κατά τη διάρκεια της εργασίας 
επιλέγοντας τις βέλτιστες τεχνοοικονομικά λύσεις. 

2.2 Συναφές/ή Επαγγελματικό/ά Περίγραμμα/Περι- 
γράμματα, πιστοποιημένα από τον ΕΟΠΠΕΠ 

Με βάση τα υφιστάμενα -Πιστοποιημένα από τον ΕΟΠ¬ 
ΠΕΠ- Επαγγελματικά Περιγράμματα, διαπιστώνεται ότι 
υφίσταται συναφές με την ειδικότητα «Τεχνικός Οχη¬ 
μάτων» το Επαγγελματικό Περίγραμμα του Μηχανικού 
Αυτοκινήτων. 

Αναλυτικότερα, στο επαγγελματικό περίγραμμα του 
«Μηχανικού Αυτοκινήτων» προβλέπονται τα ακόλουθα 
κρίσιμα σημεία: 

Στην ενότητα Α (Τίτλος και Ορισμός του Επαγγέλματος 
ή/ και Ειδικότητας): 

«Ο «Μηχανικός Αυτοκινήτων» σαν επάγγελμα προσφέ¬ 
ρει εξαρτημένη ή μη εξαρτημένη εργασία σε επαγγελ¬ 
ματικούς χώρους όπου εκτελούνται εργασίες επισκευής 
και συντήρησης όλων των μηχανισμών και συστημάτων 
του αυτοκινήτου καθώς και εργασίες διάγνωσης/ανεύ- 
ρεσης βλαβών και ελέγχου καλής λειτουργίας όλων των 
συστημάτων κάθε τύπου αυτοκινήτου. 

Ο Μηχανικός Αυτοκινήτων είναι ένα κατοχυρωμένο 
επάγγελμα - σύμφωνα με το ν. 1575/1985, ο οποίος του 
παρέχει το δικαίωμα - να συντηρεί και να επισκευάζει τον 
κινητήρα, το κιβώτιο ταχυτήτων, το διαφορικό καθώς και 
τα συστήματα - συμβατικά και σύγχρονα - τροφοδοσίας, 
εξαγωγής καυσαερίων, διεύθυνσης (συμπεριλαμβανομέ- 
νης και της ζυγοστάθμισης τροχών), πέδησης μετάδοσης 
κίνησης στους κινητήριους τροχούς, ανάρτησης, ψύξης 
και λίπανσης αυτοκινήτων, μοτοσικλετών και μοτοποδη¬ 


λάτων. Επίσης - σύμφωνα με το ν. 3534/ΦΕΚ 40/Α72007, 
άρθρο 20, παράγραφος 3, που αντικαθιστά το άρθρο 5 
του ν. 1575/1985, ο Μηχανικός Αυτοκινήτων αναλαμβά¬ 
νει επίσης την εξαγωγή και επανατοποθέτηση αερόσα¬ 
κων αεροθαλάμων καθώς και τις εργασίες συντήρησης 
και επισκευής πάσης φύσεως συστημάτων Κλιματισμού 
(βιγ εοηάίΐίοπ, εΙιιτίθώιι·), όπως και τη συντήρηση και την 
αντικατάσταση των συσσωρευτών. 

Ο Μηχανικός Αυτοκινήτων πρέπει να έχει τις γνώσεις 
και τις δεξιότητες που θα τον καθιστούν ικανό να εκτελεί 
υπεύθυνα, εμπρόθεσμα και με επαγγελματική δεοντολο¬ 
γία τις εργασίες επισκευής συντήρησης και διάγνωσης 
στο αυτοκίνητο, ακολουθώντας τις τεχνικές προδιαγρα¬ 
φές του κατασκευαστή. 

Εκτελεί τις εργασίες τηρώντας τους κανονισμούς 
ασφάλειας και χρησιμοποιεί τα απαραίτητα μέσα προ¬ 
στασίας, ώστε να διασφαλίζει τη σωματική του ακεραι¬ 
ότητα. 

Χρησιμοποιεί με σωστό τρόπο τα κατάλληλα εργα¬ 
λεία, συσκευές και όργανα ελέγχου για την εκτέλεση των 
εργασιών επισκευής, συντήρησης και διάγνωσης των 
οχημάτων. 

Οργανώνει, τακτοποιεί και διατηρεί καθαρό το χώρο 
εργασίας του και τηρεί τις οδηγίες προστασίας περι¬ 
βάλλοντος και τις προδιαγραφές ανακύκλωσης υλικών 
οχημάτων. 

Ο Μηχανικός Αυτοκινήτων πρέπει να επιμορφώνεται 
συνεχώς, ώστε να είναι σε θέση να συντηρεί, επισκευάζει 
και να εντοπίζει βλάβες και στα σύγχρονα τεχνολογικά 
εξελιγμένα συστήματα του αυτοκινήτου.» 

Στην ενότητα Β (Ανάλυση του Επαγγέλματος - Προ¬ 
διαγραφές), αναφέρονται και περιγράφονται οι Κύριες 
Επαγγελματικές Λειτουργίες της εν λόγω ειδικότητας: 

• Συντηρεί όλους τους τύπους οχημάτων, (ΚΕΑ 1) 

• Διαγιγνώσκει τυχόν δυσλειτουργίες-βλάβες συστη¬ 
μάτων και μηχανισμών των οχημάτων, (ΚΕΑ 2) 

• Επισκευάζει όλα τα συστήματα και υποσυστήματα, 
μηχανισμούς και εξαρτήματα των οχημάτων, (ΚΕΑ 3) 

Στην ενότητα Γ (Απαραίτητες Γνώσεις, Δεξιότητες και 
Ικανότητες) προσδιορίζονται τα ακόλουθα χαρακτηρι¬ 
στικά: 

• Γενικές Γνώσεις: Ελληνική Γλώσσα, Μαθηματικά, Αρ¬ 
χές Φυσικής και Χημείας. 

• Βασικές Επαγγελματικές Γνώσεις: 

- Στοιχεία Σχεδίου. 

- Αρχές Αντοχής υλικών. 

- Χρήση και εφαρμογές των Ηλεκτρονικών Υπολογι¬ 
στών. 

- Στοιχεία Ηλεκτρολογίας και Ηλεκτρονικών Αυτοκι¬ 
νήτου. 

- Στοιχεία Μηχανών και Θερμοδυναμικής Αυτοκινήτου. 

- Στοιχεία Αυτοματισμών στο Αυτοκίνητο. 

-Τεχνολογία Αυτοκινήτου. 

- Αρχές Υγιεινής και μέτρων ασφάλειας. 

-Τεχνική Αγγλική ορολογία. 

- Καύσιμα υλικά οχημάτων. 

- Μηχανολογικό Σχέδιο και Ηλεκτρικό Σχέδιο Αυτο¬ 
κινήτου. 

- Μηχανισμοί και συνδυασμοί Μηχανισμών συστημά¬ 
των Αυτοκινήτου. 

- Θέρμανση/Ψύξη, Κλιματισμός Αυτοκινήτου 

- Μηχανές Εσωτερικής Καύσης Οχημάτων. 

- Συστήματα Οχημάτων. 

- Ηλεκτρικό Σύστημα Αυτοκινήτου. 

• Ειδικές Επαγγελματικές Γνώσεις 

-Τεχνολογία και δομή υλικών αυτοκινήτου (φθορά, 
αστοχία, συμβατότητα) 

- Στοιχεία παθητικής ασφάλειας οχημάτων 

- Εφαρμογή Υπολογιστών στο αυτοκίνητο 

- Χρήση Υπολογιστών στη διάγνωση αυτοκινήτων 

- Αρχές Ηλεκτρολογίας και Ηλεκτρονικής Εφαρμοσμέ¬ 
νες στα Οχήματα 

- Ηλεκτρικά/Ηλεκτρονικά ελεγχόμενων Υδραυλικών 
και Μηχανικών συστημάτων του Αυτοκινήτου 

-Τεχνολογία Ελέγχων και Διαγνώσεων Αυτοκινήτου 

- Μέτρα και κανονισμοί ασφαλείας 

- Πρόληψη και ασφάλεια στην εργασία 

- Ρύποι και εκπομπές καυσαερίων Οχημάτων 

- Κανονισμοί ανακύκλωσης υλικών κατασκευής και 
αναλωσίμων Οχημάτων 

-Τεχνική Αγγλική ορολογία αυτοκινήτου. 

• Δεξιότητες: να χρησιμοποιεί και επεξηγεί τα τεχνικά 
εγχειρίδια του κατασκευαστή, να επιλέγει και να χειρί¬ 
ζεται τα κατάλληλα εργαλεία και συσκευές επισκευής, 
συντήρησης και διάγνωσης αυτοκινήτου, να εφαρμό¬ 
ζει τους κανονισμούς ασφαλείας και να χρησιμοποιεί τα 
προβλεπόμενα μέσα ατομικής προστασίας, να ελέγχει 
την καλή λειτουργία των συστημάτων, εξαρτημάτων και 
μηχανισμών του Αυτοκινήτου, να οργανώνει το χώρο και 
τη θέση εργασίας του. 

• Ικανότητες: τεχνική αντίληψη, ακρίβεια αντίληψης, 
χώρο-αντιληπτική ικανότητα, επαγωγική και συμπερα¬ 
σματική σκέψη. 

2.3 Λοιπά συνεκτιμώμενα δεδομένα για τις σύγχρονες 
εξελίξεις στην ειδικότητα Τεχνικός Οχημάτων. 

Στο επίπεδο 5 του Εθνικού Πλαισίου Προσόντων υπάρ¬ 
χει και η ειδικότητα «Τεχνικός Μηχανοτρονικής» η οποία 
είναι συναφούς γνωστικού αντικειμένου με την ειδικό¬ 
τητα «Τεχνικός Οχημάτων». 

3. ΕΠΙΔΙΩΚΟΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ 
(ΓΕΝΙΚΑ ΚΑΙ ΕΙΔΙΚΑ) 

Στη βάση της σύνθεσης των ανωτέρω, οι απόφοιτοι/- 
ες της ειδικότητας «Τεχνικός Οχημάτων», μετά την ολο¬ 


κλήρωση του μεταλυκειακού έτους μαθητείας, θα είναι 
σε θέση να: 

■ Εξασκούν το επάγγελμα του τεχνικού οχημάτων 
σύμφωνα με τα επαγγελματικά τους δικαιώματα και 
υποχρεώσεις. 

• Εφαρμόζουν επαγγελματικές πρακτικές με γνώμονα 
την επαγγελματική δεοντολογία και την προστασία του 
περιβάλλοντος. 

• Επικοινωνούν αποτελεσματικά κάνοντας χρήση της 
κατάλληλης τεχνικής ορολογίας. 

• Συνεργάζονται αρμονικά με εσωτερικούς και εξωτε¬ 
ρικούς συνεργάτες. 

• Εφαρμόζουν τους κανόνες ασφάλειας και υγείας στην 
εργασία. 

Τα ειδικά μαθησιακά αποτελέσματα ομαδοποιούνται 
ανά μαθησιακή ενότητα και διατυπώνονται αναλυτικά 
στον Πίνακα που ακολουθεί, συμπληρωμένα από τις 
αντίστοιχες ενδεικτικές δραστηριότητες και κριτήρια 
αξιολόγησης (355Θ55ιγίθπϊ ςπΐβΠ3). 

4. ΚΡΙΤΗΡΙΑ ΑΞΙΟΛΟΓΗΣΗΣ 
Τα κριτήρια αξιολόγησης (355Θ55ιύιθπϊ ςπΐβΠ3) έχουν 
κεντρικό ρόλο στα Προγράμματα Σπουδών του Μετα- 
λυκειακού έτους-τάξης μαθητείας και στις διαδικασίες 
πιστοποίησης που ακολουθούν, καθώς προσδιορίζουν 
σημαντικά και σχετίζονται με τον βαθμό επίτευξης των 
επιδιωκόμενων μαθησιακών αποτελεσμάτων. 

4.1 Πυλώνες κριτηρίων αξιολόγησης 

Τα κριτήρια αξιολόγησης στηρίζονται σε και έχουν 
διατυπωθεί με βάση τους ακόλουθους πυλώνες: 
α) θεμελιώδεις υποστηρικτικές γνώσεις, 
β) επίγνωση και τήρηση διαδικασιών, 
γ) χρήση εργαλείων και υλικών, 
δ) κρίσιμες ικανότητες διά βίου εκπαίδευσης 
Χαρακτηρισμός επιδόσεων μαθητευομένων με βάση 
τα καθορισμένα κριτήρια αξιολόγησης 

4.2 Η αξιολόγηση του βαθμού επίτευξης μαθησιακών 
αποτελεσμάτων βάσει συγκεκριμένων διαβαθμίσεων, οι 
οποίες είναι κοινές για όλες τις μαθησιακές ενότητες και 
κριτήρια και έχουν ως εξής: 

1: άριστη εκτέλεση της εργασίας, χωρίς ανάγκη κα¬ 
θοδήγησης 

2: επαρκής εκτέλεση της εργασίας με ασήμαντα λάθη/ 
παραλείψεις 

3: επαρκής εκτέλεση της εργασίας με σημαντικά λάθη/ 
παραλείψεις 

4: ανεπαρκής εκτέλεση της εργασίας. 




ΕΙΔΙΚΟΤΗΤΑ: «Τεχνικός Οχημάτων» 

Άρθρο 2 

ΑΝΑΘΕΣΕΙΣ ΕΡΓΑΣΤΗΡΙΑΚΟΥ ΜΑΘΗΜΑΤΟΣ 
ΕΙΔΙΚΟΤΗΤΑΣ ΜΕΤΑΛΥΚΕΙΑΚΟΥ ΕΤΟΥΣ - 
ΤΑΞΗΣ ΜΑΘΗΤΕΙΑΣ 

Το Εργαστηριακό Μάθημα Ειδικότητας του Άρθρου 1 
ανατίθεται σε εκπαιδευτικούς που στην αντίστοιχη ειδι¬ 
κότητα της Γ'τάξηςτου ΕΠΑ.Λ. έχουν τουλάχιστον δύο 
εργαστηριακά μαθήματα ειδικότητας σε Α' ανάθεση, 
σύμφωνα με την εκάστοτε ισχύουσα υπουργική από¬ 
φαση καθορισμού αναθέσεων μαθημάτων Επαγγελ¬ 
ματικού Λυκείου, με προτεραιότητα στους εκπαιδευτι¬ 
κούς των οποίων το βασικό τους πτυχίο έχει ειδικότερη 
συνάφεια με την ειδικότητα της μαθητείας, μετά από 
απόφαση του Συλλόγου Διδασκόντων του Εργαστηρι¬ 
ακού Κέντρου. 


Από τη δημοσίευση της παρούσης παύει να ισχύει 
η υπ'αρίθμ. Φ2/33687/Δ4 (Β'796/2017) απόφαση του 
Υφυπουργού Παιδείας, Έρευνας και Θρησκευμάτων 
«Πρόγραμμα Σπουδών για το «Μεταλυκειακό έτος - 
τάξη μαθητείας» των αποφοίτων της ειδικότητας «Τεχνι- 
κός Οχημάτων»», όπως τροποποιήθηκε με την αριθμ. 
Φ2/181534/Δ4 (Β'3820/2017) απόφαση. 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2018 

Ο Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























